Pelkuri
Pelkuri, ken mailman tähden
 Herran kansaa vieraksuu,
 Turhain tyhmää pilkkaa nähden
 Vaikenee tai mukaantuu.
 Rohkea käy eteenpäin
 Herraa Jeesust’ ylistäin.

 Pelkuri, ken mailmaa vastaan
 Puolustaa vaan itseään,
 Ottaa iskut ainoastaan
 Antamatta kellenkään.
 Rohkea käy miekkahan,
 Iskee nimeen Jumalan.

 Pelkuri, ken salaa, hiljaa
 Rauhassa vaan katselee,
 Kuinka valhe taivaan viljaa
 Tallaa, haaskaa, turmelee.
 Rohkea käy taistohon
 Kiivaana kuin Giideon.

 Pelkuri, hän ei voi voittaa,
 Taistelun hän menettää,
 Herran työtä vahingoittaa,
 Ilman armopalkkaa jää.
 Rohkea se voiton vie.
 Voiton tie on taistoin tie.

 Pelkuruus se heittäkäämme,
 Lapset suuren kuninkaan!
 Katse uljas, pystyyn päämme,
 Usko vahva Jumalaan!
 Usko voittaa maailman,
 Kruunun saa ja kunnian.